r
Van janne massart sone thomaes
wilen massart van bealrien
alse janne soen thomaes wilen massart van bealien die ovmidts
vonisse van scepen brieve van loven gegoet en geerft es voir meye en scepen
van loven in twee mudde en een half rogs der mate van loven erfs pachts
aen zeker goede en pande pirarts hoppyneal van court saint estenen ge
legen te bealrien in huysen hove wynneden landen beemde eeusselen ge
lijcme die vanden hove van bealrien houdende es welken erfpacht
de voirs jan vercregen hadde jegen colarde van tulbenne en mgriete
sijnre dochter voir gebreck vanden selve pachte hadde doen pande
opte voirs pande de goede hier nae bescreve Inden yersten een bedde
It twee slapelaken It een hoyke It ene rock It noch een hoyke It
een slapelaken It een hemde It ene capruyn It omtrent ii lb garens
It ene mottalen pot It i cleyn copen pane It ene hoetpoluwe It
een cleyn scrive It een out panchier Item een lavoer It een plat
becken It een copen pane It ene ketel It iii vierdel vleeschs Ite ene
festeyne rock It xxxii vate evene It tvat dairt mede gemete wart
It ene swerten ketel i ene mottalen pot It een hantvat It ene wijn
pot It noch een bedde en den hoetpolu It ii oude oercussen It een
soude sarge Item ene coers It iii verkens hespen It noch vi hespen It
noch ene coers It een cleyn scrive gesloet met dat dair inne was
Soe es come in rechte inde banck voir meye en scepen van loven pirart
hoppineal voirs begende de voirs pande te verantwerde dair de voirs jan
massart sijn aensprake dede en de selve pirart hoppineal sijn verantwde
en de zake soe verre gehandelt met den rechte dat nae aensprake en
antwerde beyde de ptien gewijst worde tot hoen thoenisse ende oec
thoenden te weten de voirs pirart die lesen dede inden rechte een
chyrograf dair mede dat hij de voirs goede uutgewonen hadde
alsoe hij meynde en dat de voirs jan massart dair op gheene